CELEX: 32005D0483
Language: sl
Date: 2005-06-14 00:00:00
Title: 2005/483/SZVP: Sklep Političnega in varnostnega odbora BiH/6/2005 z dne 14. junija 2005 o imenovanju poveljnika sil EU za vojaško operacijo Evropske unije v Bosni in Hercegovini

6.7.2005   
            
            
               SL
            
            
               Uradni list Evropske unije
            
            
               L 173/14
            
         SKLEP POLITIČNEGA IN VARNOSTNEGA ODBORA BiH/6/2005
   z dne 14. junija 2005
   o imenovanju poveljnika sil EU za vojaško operacijo Evropske unije v Bosni in Hercegovini
   (2005/483/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:
   
               (1)
            
            
               V skladu s členom 4 Skupnega ukrepa 2004/570/SZVP je bil generalmajor A. David LEAKEY imenovan za poveljnika sil EU za vojaško operacijo Evropske unije v Bosni in Hercegovini.
            
         
               (2)
            
            
               Poveljnik operacije EU je priporočil imenovanje generalmajorja Giana Marca CHIARINIJA za novega poveljnika sil EU za vojaško operacijo Evropske unije v Bosni in Hercegovini.
            
         
               (3)
            
            
               Vojaški odbor EU je 1. junija 2005 podprl to imenovanje.
            
         
               (4)
            
            
               V skladu s členom 6 Skupnega ukrepa 2004/570/SZVP je Svet pooblastil Politični in varnostni odbor (PVO) za sprejemanje nadaljnjih odločitev o imenovanju poveljnika sil EU.
            
         
               (5)
            
            
               V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo.
            
         
               (6)
            
            
               Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditve sporazuma „Berlin plus“ uporabljajo in izvajajo le za tiste države članice EU, ki so tudi članice Nata ali stranke „Partnerstva za mir“, ter so v ta namen sklenile dvostranske varnostne sporazume z Natom –
            
         SKLENIL:
   Člen 1
   Generalmajor Gian Marco CHIARINI se imenuje za poveljnika sil EU za vojaško operacijo Evropske unije v Bosni in Hercegovini.
   Člen 2
   Ta sklep začne učinkovati 5. decembra 2005.
   
      V Bruslju, 14. junija 2005
      
         
            Za Politični in varnostni odbor
         
         
            Predsednik
         
         P. DUHR
      
   
   
      (1)  UL L 252, 28.7.2004, str. 10.